b'\n_START_ARTICLE_\nRonos delta\n_START_SECTION_\nIstorija\n_START_PARAGRAPH_\n\xc4\xaesteigtas Did\xc5\xbeiosios Pranc\xc5\xabzijos revoliucijos 1789\xc2\xa0m. gruod\xc5\xbeio 22 d. \xc4\xafstatymu nuo 1790\xc2\xa0m. kovo 4 d. kartu su kitais 82 departamentais ir ap\xc4\x97m\xc4\x97 dal\xc4\xaf Provanso provincijos bei Oran\xc5\xbeo, Martigo ir Lambesko principatus. \xc4\xaesteigus Vokli\xc5\xabzo departament\xc4\x85 atskirtos \xc5\xa1iauriau Duranso up\xc4\x97s esan\xc4\x8dios teritorijos.\n_START_SECTION_\nGeografija\n_START_PARAGRAPH_\nDepartament\xc4\x85 supa Garo, Varo ir Vokli\xc5\xabzo departamentai bei Vidur\xc5\xbeemio j\xc5\xabra._NEWLINE_Svarbiausi miestai\xc2\xa0\xe2\x80\x93 Marselis, Eks en Provansas, Obanis, Arlis, Kasis, Istras, Marinjanas ir Vitrolis._NEWLINE_Svarbiausios up\xc4\x97s\xc2\xa0\xe2\x80\x93 Duransas ir Rona._NEWLINE_Kaln\xc5\xb3 masyvai\xc2\xa0\xe2\x80\x93 Alpil\xc4\x97s, Montanet\xc4\x97, Sent Viktoras, Etualis, Garlabanas, Sent Bomas, Duardas._NEWLINE_Klimatas\xc2\xa0\xe2\x80\x93 Vidur\xc5\xbeemio j\xc5\xabros, su kontrastingomis temperat\xc5\xabromis, nereguliariais krituliais. Vasaros labai sausos ir kar\xc5\xa1tos, \xc5\xbeiemos \xc5\xa1velnios. B\xc5\xabna net 100 dien\xc5\xb3 be lietaus, bet vidutini\xc5\xa1kai ir lyja tik 100 dien\xc5\xb3 per metus, ta\xc4\x8diau liet\xc5\xabs pavasar\xc4\xaf ir ruden\xc4\xaf da\xc5\xbenai b\xc5\xabna stipr\xc5\xabs ir audringi\xc2\xa0\xe2\x80\x93 mistralio greitis siekia 100\xc2\xa0km per val.\n_START_SECTION_\nEkonomika\n_START_PARAGRAPH_\nVyrauja reabilitacijos, gydymo, turizmo ir sporto infrastrukt\xc5\xabra. Marselis\xc2\xa0\xe2\x80\x93 did\xc5\xbeiausias pakrant\xc4\x97s uostas. Yra maisto produkt\xc5\xb3 gamybos ir apdirbamoji pramon\xc4\x97.\n_START_SECTION_\nPolitika\n_START_PARAGRAPH_\nDepartament\xc4\x85 Pranc\xc5\xabzijos senate atstovauja 7 nariai, i\xc5\xa1rinkti 1998\xc2\xa0m., Atstov\xc5\xb3 r\xc5\xabmuose\xc2\xa0\xe2\x80\x93 16 departamento atstov\xc5\xb3._NEWLINE_Generalin\xc4\x99 taryb\xc4\x85 sudaro 47 nariai, kurie renkami kas treji metai \xc5\xa1e\xc5\xa1eri\xc5\xb3 met\xc5\xb3 kadencijai. Generalin\xc4\x97s tarybos pirmininkas \xc5\xbdanas Noelis Gerinis\xc2\xa0\xe2\x80\x93 Marselio tarybos narys ir senatorius. Jam padeda 15 vicepirminink\xc5\xb3, kontroliuojan\xc4\x8di\xc5\xb3 atskiras sferas.'